Efterforskere fra Nordjyllands Politis berigelsessektion slog i går til mod en adresse i Brønderslev. Under ransagning på adressen fandt de et større antal designermøbler til en anslået værdi på 150.000-200.000 kroner. Politiet skal nu have fundet ud af, hvor kosterne kommer fra. - Vi mistænker, at møblerne stammer fra forskellige indbrud, og derfor forestår nu et større efterforskningsarbejde, hvor vi skal have placeret kosterne, hvor de hører til, siger politikommissær Mikkel Brügmann, der er leder af berigelsessektionen i Nordjyllands Politi, i en pressemeddelelse. Det store antal designermøbler består af sofaer og adskillige stole og lamper.

Opsummering:
Under en ransagning på en adresse i Brønderslev fandt Nordjyllands Politi adskillige møbler for op mod 200.000 kroner. Politiet mener, at møblerne stammer fra forskellige indbrud.